
През 2019 г. съпругът ми загина при ПТП с мотор. Оттогава моторът е в полицията като веществено доказателство.  

Продължават съдебни дела.  

От Данъчни служби искат да му плащам данък.  

Какво да направя, че да престана да съм данъчно задължена? 


 

Данък на мотор
==============

 

В ЗМДТ не се съдържа специална разпоредба, уреждаща хипотеза на прекратяване на облагането на превозни средства, задържани от органи на съдебната власт. В Наредба № І-45 от 2000 г. за регистрацията, отчета, пускането в движение и спирането от движение на моторните превозни средства и на ремаркетата, теглени от тях, е предвидено (чл. 45), че превозните средства, спрени от движение от органите на съдебната власт или НАП, се пускат в движение след писмено предписание от съответния орган за вдигане на забраната. Тъй като спирането от движение на превозно средство е обстоятелство, което не води до освобождаване от данък (спрените от движение превозни средства бяха освободени от данък до 01.01.2007 г. – чл. 58, ал. 4 ЗМДТ, в редакцията му до 01.01.2007 г.), считам, че не е налице основание за недължимост на данъка за иззетия мотор за периода от изземването му до момента на получаването му, като прекратяване на облагането би настъпило само след прекратяване на регистрацията му за движение.  

Поздрави,  

адв. Николина Митова  

тел. 0898 303092


